|  |  |
| --- | --- |
| C:\Users\panos\Documents\EA\01 Projects\GR-IT 2014-2020\SO2.1 - NETT\logos\Interreg Greece-Italy Logo + ERDF.png | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

  **Πάτρα: 9/08/2019**

 **Αρ. Πρωτ.: 755**

**ΑΝΑΚΟΙΝΩΣΗ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ ΓΙΑ ΑΝΑΘΕΣΗ «ΥΠΗΡΕΣΙΩΝ ΜΕΛΕΤΗΣ ΚΑΙ ΕΡΕΥΝΑΣ ΠΕΔΙΟΥ ΚΑΙ ΔΙΟΡΓΑΝΩΣΗΣ ΔΥΟ (2) ΘΕΜΑΤΙΚΩΝ ΕΡΓΑΣΤΗΡΙΩΝ»**

**Για την υλοποίηση του έργου PIT STOP
του Προγράμματος Interreg Greece - Italy 2014-2020**

* **CPV: 79311100, Υπηρεσίες σχεδιασμού έρευνας**
* **CPV: 79310000, Υπηρεσίες έρευνας αγοράς**
* **CPV: 80400000, Υπηρεσίες εκπαίδευσης ενηλίκων και άλλες εκπαιδευτικές υπηρεσίες**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»* και ειδικώς του Αρθρ. 86, παρ. 7.
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 27-04-2018 σύμβαση χρηματοδότησης του έργου «Innovation Pathways for Urban development – PIT STOP" και τα παραρτήματα αυτής,
10. την υπ. αριθ. 576/19-04-2018 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου PIT STOP του προγράμματος Interreg V-A Greece - Italy 2014-2020,
11. την υπ. αριθ. ΑΔΑ: **ΩΤΧ1469ΗΛΒ-ΘΣΤ** απόφαση ανάληψης υποχρέωσης του Επιμελητηρίου Αχαΐας.
12. το υπ. αριθμ. 613/08-08-2019 Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας
13. τη ΣΑΕΠ 301.6 και ενάριθμο 2018ΕΠ301600007

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν **μέχρι τις 30/08/2019 και ώρα 12.00 π.μ.** σφραγισμένο κλειστό φάκελο με την προσφορά τους για την παροχή **«****Παροχή Υπηρεσιών Μελέτης και** **Έρευνας Πεδίου και διοργάνωσής δύο (2) θεματικών εργαστηρίων»**~~,~~ σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο **«Innovation Pathways for Urban development»** και ακρωνύμιο **PIT STOP,** το οποίο εγκρίθηκε στην 1η πρόσκληση του Προγράμματος Interreg V-A Ελλάδα – Ιταλία, υπό τον Άξονα Προτεραιότητας 1 “Innovation and Competitiveness”, Ειδικό Στόχο 1.1 - Delivering innovation support services and developing clusters across borders to foster competitiveness.

Το Εταιρικό Σχήμα αποτελείται από:

* ΔΗΜΟΣ ΜΠΑΡΛΕΤΤΑ
* ΕΠΙΜΕΛΗΤΗΡΙΟ ΜΠΑΡΙ
* ΔΗΜΟΣ ΜΠΙΤΟΝΤΟ
* ΔΗΜΟΣ ΙΩΑΝΝΙΝΩΝ
* ΕΠΙΜΕΛΗΤΗΡΙΟ ΑΧΑΙΑΣ

Το έργο PIT STOP στοχεύει να υποστηρίξει την ίδρυση νέων θερμοκοιτίδων επιχειρήσεων στον τομέα της καινοτομίας καθώς και ένα χώρο για να επιταχύνει την ανάπτυξη εταιρειών σε υποστηριζόμενο περιβάλλον, δημιουργώντας απασχόληση.

Η σημαντικότερη πτυχή του έργου είναι να εξεταστεί το αστικό περιβάλλον που συνδέει δυναμικά δεδομένα της πόλης με τους πολίτες και τις επιχειρήσεις, μέσω ενός μοντέλου ανταλλαγής γνώσης, με στόχο την προώθηση καινοτόμων ιδεών που θα προσφέρουν νέες υπηρεσίες καθώς και την ταυτόχρονη ενίσχυση των διασυνοριακών συνεργειών μεταξύ των θεσμικών οργάνων, των ενδιάμεσων φορέων και των κοινοτήτων σε νέες οικονομικές προοπτικές. Σκοπός όλων των παραπάνω είναι η ανάπτυξη νέων επιχειρηματικών ιδεών και η αναδόμηση των υφιστάμενων ΜΜΕ.

 Έτσι, ο γενικός στόχος του Έργου είναι να οδηγήσει σε μια διαδικασία ανάπτυξης της τοπικής οικονομίας, ικανή να προωθήσει έναν καλύτερο διάλογο μεταξύ έρευνας και εφαρμογής και να ενθαρρύνει τη δημιουργία νέων ευκαιριών απασχόλησης για τους νέους. Ο στόχος του έργου υλοποιείται με την ενίσχυση των ικανοτήτων των νέων, τη βελτίωση της ανταγωνιστικότητας των υφιστάμενων επιχειρήσεων, αλλά και την ευαισθητοποίηση της τοπικής ζήτησης.

Στο πλαίσιο της παρούσας σύμβασης ζητείται η παροχή υποστηρικτικών υπηρεσιών προς την Αναθέτουσα Αρχή, σχετικά **Παροχή Υπηρεσιών Μελέτης και Έρευνας Πεδίου (*CPV: 79311100, Υπηρεσίες σχεδιασμού έρευνας & CPV: 79310000, Υπηρεσίες έρευνας αγοράς*) και διοργάνωσής δύο (2) θεματικών εργαστηρίων *(CPV: 80400000, Υπηρεσίες εκπαίδευσης ενηλίκων και άλλες εκπαιδευτικές υπηρεσίες)***

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2019 και τελικώς τον προϋπολογισμό του έργου **PIT STOP** και συγκεκριμένα το:

* Πακέτο Εργασίας 3, Παραδοτέα 3.5.1 & 3.5.2
* Το Επιμελητήριο Αχαΐας Ν.Π.Δ.Δ. για τις ανάγκες υλοποίησης του έργου με ακρωνύμιο «**PIT STOP»** και τίτλο **«Innovation Pathways for Urban development»** το οποίο έχει ενταχθεί στο Επιχειρησιακό Πρόγραμμα «Interreg V-A Ελλάδα – Ιταλία» και έχει λάβει κωδικό 5003425 προτίθεται να υλοποιήσει τις κάτωθι δράσεις:

| **Αριθμός Παραδοτέου** | **Σχετιζόμενα Παραδοτέα έργου PitStop** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| --- | --- | --- | --- |
| **D3.5.1** | **Technical external expert to perform desk analysis of SMES in SMART CITY (manufacturing sector & agricultural sector) to be involved and editing of final report.** (Έρευνα πεδίου μικρό-μεσαίων επιχειρήσεων στον Κατασκευαστικό και Αγροδιατροφικό Κλάδο) | **2.903,23** | **3.600,00** |
| **D3.5.2** | **Expert to organise 2 workshops in Greece** (Οργάνωση δύο (2) Εκδηλώσεων -Workshops, ένα στην Πάτρα και ένα στα Ιωάννινα). | **13.306,45** | **16.500,00** |
| ***ΣΥΝΟΛΟ*** |  |  | **20.100,00€** |

**Αντικείμενο έργου**

Ο εξωτερικός συνεργάτης θα έχει τις εξής κύριες αρμοδιότητες και υποχρεώσεις ανά Παραδοτέο:

**D3.5.1 Technical external expert to perform desk analysis of SMES in SMART CITY (manufacturing sector & agricultural sector) to be involved and editing of final report. (Έρευνα πεδίου μικρό-μεσαίων επιχειρήσεων στον Κατασκευαστικό και Αγροδιατροφικό Κλάδο) - Προδιαγραφές Παραδοτέου- Προϋπολογισμός 3.600€ (συμπ. ΦΠΑ 24% και νόμιμων κρατήσεων)**

Άμεσος, βραχυπρόθεσμος στόχος του έργου είναι να υποστηρίξει την ίδρυση νέων θερμοκοιτίδων επιχειρήσεων στον Κατασκευαστικό και Αγροδιατροφικό κλάδο με τη δημιουργία σχετικών χώρων (PIT STOP LABS) για να επιταχυνθεί η επιτυχημένη ανάπτυξη εταιρειών σε υποστηριζόμενο περιβάλλον, δημιουργώντας απασχόληση. Η σημαντικότερη πτυχή είναι να εξεταστεί το αστικό περιβάλλον που συνδέει τα δεδομένα, τους ανθρώπους και τη γνώση μέσω του μοντέλου PIT STOP. Ως εκ τούτου, για να υλοποιηθεί ο βασικός στόχος του έργου απαιτείται αρχικά μία αποτελεσματική και εμπεριστατωμένη ανάλυση των αναγκών (π.χ τεχνολογικών) των παραπάνω κλάδων (Desk Analysis). Πιο συγκεκριμένα, ο ανάδοχος, για την περιοχή της Πάτρας, θα εστιάσει στον κατασκευαστικό κλάδο και στις προκλήσεις / προβλήματα που αντιμετωπίζει ο κλάδος στην ενσωμάτωση καινοτομιών και τεχνολογιών στην κατασκευή έξυπνων υποδομών για την επίτευξη των στόχων μιας έξυπνης πόλης (smart city concept). Αντίστοιχα για την περιοχή των Ιωαννίνων το θεματικό αντικείμενο αφορά τον αγροτοδιατροφικό τομέα και τις προκλήσεις / προβλήματα που αντιμετωπίζει ο κλάδος στην ενσωμάτωση καινοτομιών και τεχνολογιών αιχμής.

O ανάδοχος θα πρέπει λοιπόν να ακολουθήσει τα παρακάτω βήματα για την ανάλυση του:

* Τον ξεκάθαρο προσδιορισμό της ερευνητικής περιοχής του Κατασκευαστικού και Αγροδιατροφικού κλάδου και των στόχων της Έρευνας Πεδίου/ Desk Analysis
* Την βιβλιογραφική επισκόπηση
* Την επιλογή και επεξεργασία του θεωρητικού πλαισίου
* Την αποτύπωση και διάγνωση των αναγκών των παραπάνω κλάδων
* Την επιλογή της μεθόδου παραγωγής και συγκέντρωσης δεδομένων για τους προαναφερθείσες κλάδους
* Την επιλογή στρατηγικής δειγματοληψίας
* Τη διευθέτηση ενδεχόμενων δεοντολογικών ζητημάτων
* Την εκτίμηση πρακτικών ζητημάτων
* Την αποτύπωση των τελικών συμπερασμάτων του Desk Analysis για τους παραπάνω κλάδους.

Ο ανάδοχος, επίσης, θα πρέπει να ακολουθήσει για την ανάλυση του τα βασικότερα μεθοδολογικά εργαλεία άντλησης γνώσης για τους υπο ανάλυση κλάδους και πιο συγκεκριμένα:

* Την συμμετοχική παρατήρηση.
* Την εκπόνηση συνέντευξη έρευνας (είτε μέσω προσωπικών συνεντεύξεων, είτε με χρήση ερωτηματολογίων, είτε με οργάνωση ομάδων εστίασης – focus groups με αντιπροσωπευτικές εταιρείες του εκάστοτε κλάδου σε κάθε περιοχή).
* Την βιβλιογραφική επισκόπηση και ανάλυση.
* Τις μελέτες περίπτωσης.

Τέλος, θα πρέπει να ολοκληρώσει την τελική αναφορά της έρευνας Πεδίου (Report of the Desk Analysis) εντός 1 μηνός από την υπογραφή της σύμβασης και να συμμετάσχει και να συνδράμει στο workshop που θα οργανωθεί τον δεύτερο μήνα της σύμβασης για την ανακοίνωση και περαιτέρω συζήτηση των συμπερασμάτων.

**D3.5.2 Expert to organise 2 workshops in Greece (Οργάνωση δύο (2) Εκδηλώσεων -Workshops, ένα στην Πάτρα και ένα στα Ιωάννινα) - Προδιαγραφές Παραδοτέου - Προϋπολογισμός: 16.500€ (συμπ. ΦΠΑ 24% και νόμιμων κρατήσεων)**

Στο πλαίσιο του πακέτου εργασίας 3, ζητείται από τον ανάδοχο η υποστήριξη της αναθέτουσας αρχής στην διοργάνωση συνολικά δύο (2) εκδηλώσεων επιμόρφωσης. προβολής και προώθησης των συμπερασμάτων της έρευνας πεδίου (το προηγούμενο παραδοτέο) στις κάτωθι ομάδες στόχους:

* Επιχειρήσεις του κάθε κλάδου που μελετήθηκε
* Επιστημονική Κοινότητα
* Startups / νεοφυείς επιχειρήσεις
* Νέους με καινοτόμες ιδέες
* Δημόσιους φορείς
* Ευρύ κοινό

 Η διοργάνωση των εκδηλώσεων αυτών (Πάτρα και Ιωάννινα) αφορούν εκδηλώσεις ενημέρωσης του κοινού και των επιχειρήσεων (stakeholders) των κλάδων των Κατασκευών στην Πάτρα και της Αγροδιατροφής στα Γιάννενα, με στόχο επίσης την προώθηση των μελλοντικών δράσεων και των αποτελεσμάτων του έργου και την περαιτέρω δικτύωση των εμπλεκομένων φορέων.

Ειδικότερα, η διοργάνωση κάθε εκδήλωσης θα περιλαμβάνει:

* Υποστήριξη στη διαμόρφωση του προγράμματος της εκδήλωσης που περιλαμβάνει τον καθορισμό της θεματολογίας, την εξασφάλιση του κατάλληλου χώρου συνάντησης, την σύνταξη πρόσκλησης και ατζέντας της εκδήλωσης, τη δημιουργία λίστας προσκεκλημένων κλπ.
* Την εύρεση-πρόσκληση των Ομιλητών – Ειδικοί που θα πραγματοποιήσουν τις σχετικές παρουσιάσεις – εκπαιδεύσεις.
* Εξοπλισμός εκδήλωσης (1 laptop, 1 projector, οθόνη παρουσίασης, μικροφωνική εγκατάσταση, παροχή internet) για ½ ημέρα / εκδήλωση (εφόσον απαιτηθεί)
* Υπηρεσία γραμματείας για ½ ημέρα / εκδήλωση (τουλάχιστον 2 άτομα, τήρηση παρουσιολογίων)
* Υπηρεσία τήρησης φωτογραφικού αρχείου (τουλάχιστον 50ψηφιακές φωτογραφίες)
* Υπηρεσίες δημοσιότητας εκδήλωσης (έκδοση δελτίου τύπου πριν την κάθε εκδήλωση σε τοπικά μέσα (τουλάχιστον 1 έντυπο και 1 ηλεκτρονικό), δημιουργία και προώθηση εκδήλωσης σε social media συναφή με το αντικείμενο του έργου, τοποθέτηση αφισών στο χώρο της εκδήλωσης).
* Πρόσκληση συμμετεχόντων με αποστολή email/ ηλεκτρονικής πρόσκλησης/ και τηλεφωνικής επικοινωνίας και σχετικών υπενθυμίσεων.
* Παροχή καφέ, νερού, αναψυκτικών και εδεσμάτων για έως 50 άτομα/ εκδήλωση. Να προτιμηθούν τοπικά προϊόντα σε κάθε σχετική εκδήλωση.
* Σχεδιασμός και παραγωγή σχετικών υποστηρικτικών εγγράφων – εντύπων (π.χ. πρόσκληση, πρόγραμμα, λίστα συμμετεχόντων-παρουσιολογίου κλπ.) στην ελληνική γλώσσα σύμφωνα με το πλάνο επικοινωνίας του έργου (βλ. και παραδοτέο Α.1) και τους Κανόνες Δημοσιότητας του Προγράμματος (<https://greece-italy.eu/wp-content/uploads/2018/12/Communication-guide-for-beneficiaries.pdf>), με την παροχή κατάλληλης υποστήριξης για την προώθησή τους.
* Καταγραφή των αποτελεσμάτων των εκδηλώσεων με τη μορφή αναφοράς προς τα αρμόδια στελέχη της Αναθέτουσας Αρχής στα αγγλικά, φωτογραφική τεκμηρίωση, λίστα συμμετεχόντων, αντίγραφα προσκλήσεων.

Ο τελικός καθορισμός των ημερομηνιών και των χώρων των εκδηλώσεων θα γίνει κατόπιν συνεννόησης και εγκρίσεως της αναθέτουσας αρχής.

Η διάρκεια της σύμβασης ορίζεται από την υπογραφή **της μέχρι τις 15/11/2019** σύμφωνα με το παρακάτω χρονοδιάγραμμα.

|  |  |  |  |
| --- | --- | --- | --- |
| **ΠΑΡΑΔΟΤΕΟ** | **Έως 15 Σεπτεμβρίου 2019** | **16 Σεπτ. - 15 Οκτ. 2019** | **16 Οκτ. -15 Νοε. 2019** |
| Υπογραφή Σύμβασης | **Χ** |  |  |
| D3.5.1 |  |  |  |
| D3.5.2 |  |  |  |

**Τεχνική και επαγγελματική ικανότητα**

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:

α) να έχουν εμπειρία στην **υλοποίηση** έργων ευρωπαϊκής εδαφικής συνεργασίας (Interreg), με ελάχιστη απαίτηση κατά τη διάρκεια της τελευταίας πενταετίας την επιτυχή ολοκλήρωση τουλάχιστον **τριών έργων**,

β) να έχουν εμπειρία στην **εκπόνηση** **συνεντεύξεων έρευνας (είτε μέσω προσωπικών συνεντεύξεων, είτε με χρήση ερωτηματολογίων, είτε με οργάνωση ομάδων εστίασης – focus groups)**, με ελάχιστη απαίτηση κατά τη διάρκεια της τελευταίας πενταετίας την επιτυχή εκπόνηση τουλάχιστον **δύο συνεντεύξεων έρευνας,**

γ) να έχουν εμπειρία στην ανάπτυξη **εκπαιδευτικού υλικού** και στη διοργάνωση **εκπαιδευτικών εργαστηρίων/ seminars** στο πλαίσιο συγχρηματοδοτούμενων έργων, με ελάχιστη απαίτηση κατά τη διάρκεια της τελευταίας πενταετίας την επιτυχή ολοκλήρωση τουλάχιστον **τριών έργων,**

δ) να διαθέτουν ομάδα έργου με τουλάχιστον **4 μέλη** συμπεριλαμβανόμενου του **Υπεύθυνου Έργου** και του αναπληρωτή **Υπευθύνου Έργου**. Αναλυτικά και για τους σκοπούς του έργου από τον Ανάδοχο θα πρέπει:

- να διατεθεί **ένα (1) Υπεύθυνο Έργου** με τα ακόλουθα προσόντα και εμπειρία, επαρκώς τεκμηριωμένα:

* Πανεπιστημιακό δίπλωμα/ πτυχίο σπουδών (ΑΕΙ ή ισοδύναμο τίτλο σπουδών εκπαιδευτικών ιδρυμάτων εξωτερικού) και μεταπτυχιακό δίπλωμα ειδίκευσης,
* τουλάχιστον 5ετή επαγγελματική εμπειρία στην υλοποίηση δράσεων έργων Ευρωπαϊκής εδαφικής συνεργασίας
* καλή γνώση αγγλικής γλώσσας και καλή γνώση χειρισμού Η/Υ.

- να διατεθεί **ένα (1) αναπληρωτή Υπεύθυνο Έργου** με τα ακόλουθα προσόντα και εμπειρία, επαρκώς τεκμηριωμένα:

* Πανεπιστημιακό δίπλωμα/ πτυχίο σπουδών (ΑΕΙ ή ισοδύναμο τίτλο σπουδών εκπαιδευτικών ιδρυμάτων εξωτερικού) και μεταπτυχιακό δίπλωμα ειδίκευσης,
* τουλάχιστον 3ετή επαγγελματική εμπειρία στην υλοποίηση δράσεων έργων Ευρωπαϊκής εδαφικής συνεργασίας
* καλή γνώση αγγλικής γλώσσας και καλή γνώση χειρισμού Η/Υ.

- να διατεθούν στην Ομάδα Έργου, τουλάχιστον άλλα **2 στελέχη** τα οποία θα διαθέτουν πτυχίο ΑΕΙ, καλή γνώση αγγλικής γλώσσας και καλή γνώση χειρισμού Η/Υ, και τεκμηριωμένη τουλάχιστον 3ετή συναφή επαγγελματική εμπειρία (αθροιστικά και όχι απαραίτητα ατομικά) ξεχωριστά στα αντικείμενα της:

* εκπόνησης συνεντεύξεων έρευνας,
* ανάπτυξης εκπαιδευτικού υλικού,
* διοργάνωσης εκπαιδευτικών εργαστηρίων (workshops)

Οι οικονομικοί φορείς θα πρέπει να υποδείξουν τα μέλη της ομάδας έργου που θα αναλάβουν τον κάθε ρόλο: πραγματοποίηση συνεντεύξεων έρευνας, υπεύθυνος έρευνας πεδίου, εκπαιδευτής, κλπ

Ως αποδεικτικά μέσα για την βεβαίωση της εμπειρίας της ομάδας έργου, λαμβάνονται υπόψη βιογραφικά σημειώματα συνοδευόμενα από σχετικές συμβάσεις, πληρωμένα τιμολόγια παροχής υπηρεσιών, βεβαιώσεις καλής εκτέλεσης/εμπειρίας, αντίγραφα τίτλων σπουδών, βεβαιώσεις/πιστοποιητικά γνώσης χειρισμού Η/Υ και βεβαιώσεις/πιστοποιητικά καλής γνώσης της Αγγλικής κλπ.

**Περιεχόμενα Φακέλου Προσφοράς**

Ο φάκελος κάθε υποψήφιου Αναδόχου πρέπει να περιλαμβάνει:

**α)** **Υπογεγραμμένη Υπεύθυνη Δήλωση** στην οποία να αναγράφεται ότι :

* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**β)** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας κατ’ ελάχιστο 3 φορές την εβδομάδα και με δαπάνη που βαρύνει τον ίδιο.
* Ως υποψήφιος ανάδοχος διαθέτει όλες τις απαραίτητες άδειες για την υλοποίηση των ζητούμενων υπηρεσιών.

**γ) Σύντομο βιογραφικό – προφίλ** του φυσικού/ νομικού προσώπου.

**δ)** αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** (www.gsis.gr).

**ε)** **Πίνακα έργων/ εμπειρίας** σχετικά με τις ζητούμενες υπηρεσίες,συνοδευόμενο με αντίστοιχες **βεβαιώσεις καλής εκτέλεσης/προϋπηρεσίας.**

**στ) Ομάδα Έργου:** Οργανόγραμμα και έκθεση τεκμηρίωσης καθηκόντων και κατανομής εργασιών του υπευθύνου και της ομάδας έργου. Ως αποδεικτικά μέσα για την βεβαίωση της εμπειρίας της ομάδας έργου, λαμβάνονται υπόψη βιογραφικά σημειώματα συνοδευόμενα από σχετικές συμβάσεις, πληρωμένα τιμολόγια παροχής υπηρεσιών, βεβαιώσεις καλής εκτέλεσης/εμπειρίας, αντίγραφα τίτλων σπουδών, βεβαιώσεις/πιστοποιητικά γνώσης χειρισμού Η/Υ και βεβαιώσεις/πιστοποιητικά καλής γνώσης της Αγγλικής κλπ. Για κάθε μέλος της ομάδας έργου, που δεν αποτελεί προσωπικό του υποψήφιου αναδόχου απαιτείται προσκόμιση υπεύθυνης δήλωσης συνεργασίας με γνήσιο της υπογραφής.

**ζ)** **Μεθοδολογία και προσέγγιση του έργου:** Περιβάλλον, αντικείμενο και κατανόηση των απαιτήσεων του έργου, τεχνικές προδιαγραφές, μεθοδολογική προσέγγιση εκπόνησης της έρευνας πεδίου (μέθοδοι συγκέντρωσης στοιχείων, αναλυτικό χρονοδιάγραμμα με ενδιάμεσες ημερομηνίες ορόσημα), οργάνωση των Παραδοτέων, μεθοδολογία Διοίκησης της υλοποίησης του έργου και της Διασφάλισης Ποιότητας.

**η) Οικονομική Προσφορά,** σύμφωνα με το Υπόδειγμα του Παρατήματος Ι.

Οι υποψήφιοι που πληρούν τα απαιτούμενα προσόντα δύναται να κληθούν για προσωπική, προφορική συνέντευξη σε ημερομηνία, ώρα και τόπο που θα τους ανακοινωθεί. Η συνέντευξη θα αφορά θέματα σχετικά με το αντικείμενο εργασιών τους και θα διεξαχθεί από την Επιτροπή που θα οριστεί από την Διοίκηση του Επιμελητηρίου.

Φάκελοι προσφοράς που δεν συνοδεύονται από οποιοδήποτε από τα ανωτέρω απαραίτητα δικαιολογητικά απορρίπτονται αυτοδίκαια και δεν αξιολογούνται. Υποψηφιότητες που δεν πληρούν τα απαιτούμενα προσόντα απορρίπτονται και δεν αξιολογούνται.

Οι φάκελοι θα πρέπει να είναι σφραγισμένοι και να αναφέρουν εξωτερικά τα στοιχεία της **Πρόσκλησης Υποβολής Προσφορών**, καθώς και τον τίτλο του Έργου.

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) **σε σφραγισμένο φάκελο,** **με καταληκτική ημερομηνία παραλαβής** έως **30/08/2019** και ώρα 12:00 μ.μ.

**Kριτήρια Ανάθεσης**

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| --- | --- | --- |
| **Κ1** | Ελάχιστη εμπειρία στην **υλοποίηση έργων ευρωπαϊκής εδαφικής συνεργασίας** (Interreg), 3 έργα τη τελευταία 5ετία.4-6 έργα: 10 επιπλέον μονάδες >6 έργα : 20 επιπλέον μονάδες | **15%** |
| **Κ2** | Ελάχιστη εμπειρία στην **εκπόνηση** **συνεντεύξεων έρευνας,** 2 συνεντεύξεις έρευνας τη τελευταία 5ετία**.**3 συνεντεύξεις έρευνας: 10 επιπλέον μονάδες 4 συνεντεύξεις έρευνας: 15 επιπλέον μονάδες >4 συνεντεύξεις έρευνας: 20 επιπλέον μονάδες | **20%** |
| **Κ3** | Ελάχιστη εμπειρία στην ανάπτυξη **εκπαιδευτικού υλικού** και στη διοργάνωση **εκπαιδευτικών εργαστηρίων/ seminars** για επιχειρήσεις, 3 έργα τη τελευταία 5ετία.4 έργα: 10 επιπλέον μονάδες 5 έργα: 15 επιπλέον μονάδες >5 έργα : 20 επιπλέον μονάδες | **15%** |
| **Κ4** | Εμπειρία και προσόντα ομάδας έργου.Στη κρίση της Επιτροπής η βαθμολόγηση με έως 20 επιπλέον μονάδες | **20%** |
| **K5** | Μεθοδολογία και προσέγγιση του έργου.Στη κρίση της Επιτροπής η βαθμολόγηση με έως 20 επιπλέον μονάδες | **30%** |
|  | **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | **100%** |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου, όπως περιγράφεται στον ανωτέρω πίνακα.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς i υπολογίζεται με βάση τον παρακάτω τύπο :

**Τi = σ1χΚ1 + σ2χΚ2 +σ3χΚ3+σ4χΚ4+σ5χΚ5**

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Βαθμολόγηση Τεχνικών Προσφορών. Η βαθμολόγηση των τεχνικών προσφορών είναι σχετική. Συγκεκριμένα ο Συνολικός Βαθμός της Τεχνικής Προσφοράς i αποτελεί το πηλίκο της συγκεκριμένης προσφοράς Τi προς την υψηλότερη βαθμολογικά προσφορά Tmax.

Βαθμολόγηση Οικονομικών Προσφορών. Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το πηλίκο της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πi.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

ΣΒi= 80 x (Ti/Tmax) + 20 x (Πmin/Πi)

Όπου:

Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.

Ti η συνολική βαθμολογία της Τεχνικής Προσφοράς i (βλ. πίνακα κριτηρίων)

Πmin η συνολική αξία της προσφοράς με τη μικρότερη τιμή

Πi η συνολική αξία της προσφοράς i

ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.

Ο υποψήφιος ανάδοχος θα πρέπει, επί ποινή αποκλεισμού, να χρησιμοποιήσει το υπόδειγμα Οικονομικής Προσφοράς του Παραρτήματος Ι, για την υποβολή της Οικονομικής προσφοράς του. Η προσφερόμενη τιμή ανά παραδοτέο δεν μπορεί, επί ποινή αποκλεισμού, να ξεπερνά την προϋπολογισθείσα τιμή του αντίστοιχου παραδοτέου σύμφωνα με τον πίνακα κατανομής, ακόμη και αν η συνολική προσφερόμενη τιμή είναι μικρότερη από την συνολική προϋπολογισθείσα τιμή.

Για την κατακύρωση και υπογραφή σύμβασης θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κος Γιωτόπουλος Κώστας (τηλ. 2610-241 244, email: projects@e-a.gr).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

**ΠΑΡΑΡΤΗΜΑ Ι**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης)

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**Ημερομηνία:Επωνυμία: Διεύθυνση:Τηλ., FAX, Email: | **ΠΡΟΣ**ΕΠΙΜΕΛΗΤΗΡΙΟ ΑΧΑΪΑΣΜΙΧΑΛΑΚΟΠΟΥΛΟΥ 58 , ΠΑΤΡΑΤΚ 26221 - ΠΑΤΡΑ |

**ΟΙΚΟΝΟΜΙΚΗ ΠΡΟΣΦΟΡΑ**

Που αφορά το έργο για την παροχή **«ΥΠΗΡΕΣΙΩΝ ΜΕΛΕΤΗΣ ΚΑΙ ΕΡΕΥΝΑΣ ΠΕΔΙΟΥ ΚΑΙ ΔΙΟΡΓΑΝΩΣΗΣ ΔΥΟ (2) ΘΕΜΑΤΙΚΩΝ ΕΡΓΑΣΤΗΡΙΩΝ»** για την υλοποίηση του έργου PIT STOP του Προγράμματος Interreg V-A Greece – Italy 2014 – 2020 σύμφωνα με τη υπ. αριθ.πρωτ. **755 / 9-08-2019** Ανακοίνωση του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω Ανακοίνωσή σας, σας υποβάλλουμε την προσφορά μας με τους κατωτέρω οικονομικούς όρους.

| **Αριθ.****Παραδοτέου** | **Περιγραφή** | **Προϋπολογιζόμενη τιμή (€) συμπ. ΦΠΑ 24% και κρατήσεων** | **Προσφερόμενη τιμή (€) συμπ. ΦΠΑ 24% και κρατήσεων** |
| --- | --- | --- | --- |
| **D3.5.1** | **Technical external expert to perform desk analysis of SMES in SMART CITY (manufacturing sector & agricultural sector) to be involved and editing of final report.** (Έρευνα πεδίου μικρό-μεσαίων επιχειρήσεων στον Κατασκευαστικό και Αγροδιατροφικό Κλάδο) | **3.600,00** |  |
| **D3.5.2** | **Expert to organise 2 workshops in Greece** (Οργάνωση δύο (2) Εκδηλώσεων -Workshops, ένα στην Πάτρα και ένα στα Ιωάννινα). | **16.500,00** |  |
|  | ***ΣΥΝΟΛΟ*** | **20.100,00€** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την επομένη της ημερομηνίας διενέργειας του διαγωνισμού.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)